Leônidas oli vuoden 1938 MM-kisojen paras maalintekijä seitsemällä maalillaan. Ottelussa Puolaa vastaan (jonka Brasilia voitti 6–5) hän teki kolme maalia. Osan pelistä Leônidas pelasi avojaloin. Brasilian valmentaja Ademar Pimenta päätti antaa tähtihyökkääjänsä levätä välieräottelussa Italiaa vastaan. Tämä osoittautui virheeksi, sillä Italia voitti ottelun 2–1.